OpenLLM-France/wikimedia huggingface dataset:
# Osorkon IV

Osorkon IV o Aakheperra Setepenamon Osorkon és l'últim faraó de la dinastia XXII d'Egipte; governa de 730 aC. a 715 aC. durant el tercer període intermedi d'Egipte.
Va ser fill de Sheshonq V i Tadibastet II. Era rei de Tanis i només governa al nord-est del delta del Nil.
El seu regnat sorgeix en un període en què l'antic Egipte és dirigit simultàniament per reis de quatre dinasties: la dinastia XXIII, que està regida per Iuput II i governa a la ciutat de Leontòpolis; la dinastia XXIV, governada per Tefnajt, a Sais, i després per Bakenrenef; i la dinastia XXV, kushita, que està regida per Piankhi i Shabaka.
Osorkon IV s'aliarà amb Iuput II i Tafnajt, per intentar frustrar l'enfortiment de Pianjy, rei de Napata. També tractarà d'ajudar els reis d'Israel i de Palestina. Encara que finalment va cercar l'amistat de Sargon II, el rei assiri, amb valuosos regals com dotze magnífics cavalls.
Amb la mort d'Osorkon conclou la dinastia XXII, coetània de les dinasties XXIII i XXIV. Manetó va comentar que Shabaka, el faraó cuixita de la Dinastia XXV, després de capturar Bokkoris i cremar-lo viu, va regnar alguns anys a Egipte.

## Referències

* ↑ Cronologia segons Arnold y Aston
| Predecessor: Sheshonq V | Faraó Dinastia XXII | Successor: Piankhi - Shabaka |
# Grimpa-soques bec d'argent

El grimpa-soques bec d'argent (Xiphocolaptes major) és una espècie d'ocell de la família dels furnàrids (Furnariidae) que habita boscos poc densos de les terres baixes de Bolívia, sud-oest del Brasil, el Paraguai i nord de l'Argentina.

## Descripció

És un grimpa-soques molt gros amb un bec massiu i robust. El plomatge és de color canyella més aviat uniforme amb algunes lleugeres ratlles al pit. La part entre el bec i el ulls és negre. Es troba en boscos secs i boscos de ribera. Canta una sèrie de notes dobles lleugerament descendent: "hic-up, hic-up, hic-up".
És una espècie en un territori molt ample. En certes lloc perd hàbitat per les activitats humanes, sobretot la desforestació. A la Llista Vermella de la UICN és classificada com a risc mínim.

## Referències

* ↑ Aymí Cubells, Raül; Cebrian López, Rafel; Clavell Corbera, Jordi; Feliu Latorre, Ponç; Giménez Contreras, Manuel-Enric; Mascarell Llosa, Àlex. «grimpa-soques bec d'argent». A: Fundació Barcelona Zoo & Institut Català d’Ornitologia. Diccionari dels ocells del món. TERMCAT, 2017-2022 [Consulta: 26 desembre 2022].
* ↑ Marantz, Curtis A.; Aleixo, Alexandre; Bevier, Louis R.; Patten, Michael A. «Great Rufous Woodcreeper (Xiphocolaptes major)». A: J. del Hoyo, A. Elliott, J. Sargatal, D. A. Christie, and E. de Juana. Birds of the World (en anglès). Ithaca: Cornell Lab of Ornithology, 2020. DOI 10.2173/bow.grrwoo1.01.
* ↑ Tracewski, Łukasz; Butchart, Stuart H.M.; Di Marco, Moreno; Ficetola, Gentile F.; Rondinini, Carlo «Toward quantification of the impact of 21st-century deforestation on the extinction risk of terrestrial vertebrates: Effects of Deforestation on Vertebrates» (en anglès). Conservation Biology, 30, 5, 01-10-2016, pàg. 1070–1079. DOI: 10.1111/cobi.12715.
* ↑ BirdLife International. «» (en anglès). Llista Vermella de la UICN, 2018. DOI: 10.2305/IUCN.UK.2018-2.RLTS.T22703076A130283087.en.
# Naveta des Tudons

La Naveta des Tudons o Naveta dels Tudons és una naveta d'enterrament en forma de nau invertida construïda cap al 1000 aC i situada al terme municipal de Ciutadella de Menorca. Actualment, està restaurada i el jaciment està obert als visitants mitjançant pagament d'entrada d'abril a octubre. Està situada al lloc des Tudons, d'on rep el nom, i s'hi accedeix per la carretera Me-1 (Maó-Ciutadella) km 40.
Aquest tipus de construcció és típica de l'edat del bronze final, que es correspon amb el final del període pretalaiòtic a Menorca i l'inici de la cultura talaiòtica. Aquests edificis es construïen utilitzant la tècnica ciclòpia. Les dimensions màximes són 13,50 per 6,40 m i la cambra fa 7,45 per 2,45 m. S'accedeix per un passadís adovellat obert a l'oest i presenta, al costat contrari, una capçalera absidal.
El primer autor que es va ocupar d'aquest edifici va ser Joan Ramis i Ramis, a la seva obra Antigüedades célticas de la isla de Menorca, que és el primer llibre en castellà íntegrament dedicat a la prehistòria.
Fou restaurada el 1959. Les excavacions descobriren gran quantitat de restes deixant al descobert que, en aquesta, es donaren enterraments durant tres o quatre etapes diferents, durant l'edat de bronze i ferro. L'interior és compost per una doble cambra, l'una superposada a l'altra; ambdues estan cobertes per lloses planes embotides en els murs.
És un dels 32 jaciments prehistòrics menorquins que es presenten a la candidatura de la Menorca Talaiòtica com a patrimoni de la humanitat a la UNESCO.
El 16 de març de 2018 es va trobar la naveta coberta de pintades, atemptat que afectava a 81 de les pedres del monument, i que va provocar que es tanqués a les visites fins no estar rehabilitada.

## Referències

* ↑ CARTAILHAC, E. (1892). Monuments megalithiques des Iles Baleares. Toulouse
* 1 2 «Naveta des Tudons». Gran Enciclopèdia Catalana. Barcelona: Grup Enciclopèdia Catalana.
* ↑ [«Artehistoria (castellà)». Arxivat de l'original el 2008-03-29. [Consulta: 16 novembre 2009]. Artehistoria (castellà)]
* ↑ http://www.menorcatalayotica.info/portal.aspx Arxivat 2024-06-11 a Wayback Machine.
* ↑ «Cultura talaiòtica de Menorca | Descobreix Menorca». Arxivat de l'original el 2018-06-21. [Consulta: 21 juny 2018].
* ↑ «El monument prehistòric més important de Menorca apareix ple de pintades». El País, 17-03-2018. Arxivat de l'original el 2018-06-21 [Consulta: 21 juny 2018].

## Enllaços externs

* La Naveta des Tudons al web de Descobreixmenorca.com
# Marion (Mississipi)

Marion és una població dels Estats Units a l'estat de Mississipi. Segons el cens del 2000 tenia 1.305 habitants.

## Demografia

Segons el cens del 2000, Marion tenia 1.305 habitants, 468 habitatges, i 324 famílies. La densitat de població era de 173,1 habitants per km².
Dels 468 habitatges en un 42,3% hi vivien nens de menys de 18 anys, en un 37,2% hi vivien parelles casades, en un 28% dones solteres, i en un 30,6% no eren unitats familiars. En el 25% dels habitatges hi vivien persones soles el 6,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3.
Per edats la població es repartia de la següent manera: un 28,4% tenia menys de 18 anys, un 11,3% entre 18 i 24, un 27,4% entre 25 i 44, un 16,6% de 45 a 60 i un 16,4% 65 anys o més.
L'edat mediana era de 31 anys. Per cada 100 dones de 18 o més anys hi havia 62,3 homes.
La renda mediana per habitatge era de 26.413 $ i la renda mediana per família de 28.438 $. Els homes tenien una renda mediana de 27.778 $ mentre que les dones 17.303 $. La renda per capita de la població era de 10.504 $. Entorn del 30,5% de les famílies i el 32,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marion». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Marion». American Fact Finder. Oficina del Cens dels Estats Units, 12-01-2010.
Viccionari
# Rock Falls (Iowa)

Rock Falls és una població dels Estats Units a l'estat d'Iowa. Segons el cens del 2000 tenia 170 habitants.

## Demografia

Segons el cens del 2000, Rock Falls tenia 170 habitants, 68 habitatges, i 55 famílies. La densitat de població era de 312,6 habitants/km².
Dels 68 habitatges en un 32,4% hi vivien nens de menys de 18 anys, en un 69,1% hi vivien parelles casades, en un 5,9% dones solteres, i en un 19,1% no eren unitats familiars. En el 17,6% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 2,76.
Per edats la població es repartia de la següent manera: un 22,4% tenia menys de 18 anys, un 5,9% entre 18 i 24, un 29,4% entre 25 i 44, un 25,9% de 45 a 60 i un 16,5% 65 anys o més.
L'edat mediana era de 42 anys. Per cada 100 dones de 18 o més anys hi havia 94,1 homes.
La renda mediana per habitatge era de 40.714 $ i la renda mediana per família de 42.917 $. Els homes tenien una renda mediana de 28.750 $ mentre que les dones 16.719 $. La renda per capita de la població era de 17.523 $. Cap de les famílies i l'1,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rock Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Rock Falls». American Fact Finder. Oficina del Cens dels Estats Units, 12-01-2010.
# El Colomer de Baix

El Colomer de Baix és una masia situada al municipi d'Amer, a la comarca catalana de la Selva. Juntament amb El Colomer de Dalt, forma una finca de 221 ha.
# Taransay

Taransay (en gaèlic escocès, Tarasaigh), és una illa localitzada en el grup de les Hèbrides Exteriors, a Escòcia. L'illa ocupa una superfície de 14,75 km², i des de 1974 es troba deshabitada, excepte en època de vacances. Amb la seva superfície, Taransay és l'illa més gran d'Escòcia que manca d'una població estable. La seva alçada màxima l'assoleix al cim del Ben Raah amb 267 metres msnm.
L'illa alberga una gran varietat d'aus, però en canvi la fauna de vertebrats es limita a cérvols i ratolins. Els anys 2003-2004, la població de visó americà a l'illa van ser objecte d'un programa d'erradicació per tal de protegir les aus que nien a terra. Taransay és però, destacable per la seva flora, amb una abundància de flors silvestres que creixen en prats de l'illa.
L'illa va ser comprada l'any 1967 per John MacKay, per 11.000 lliures. El 2011 els seus fills Angus i Norman MacKay (els propietaris) de la veïna illa de Harris, van col·locar l'illa a la venda amb un preu de venda de 2,2 milions de lliures. L'illa va ser venuda a "una família local" a les dues setmanes de ser col·locada a la venda.

## Referències

* ↑ Haswell-Smith, Hamish. The Scottish Islands. Edimburg: Canongate, 2004. ISBN 978-1-84195-454-7.
* ↑ John Ross. «Isles see rise in bird numbers as trappers kill hundreds of mink». The Scotsman, 26-11-2004. [Consulta: 14 desembre 2007].
* 1 2 3 «Castaway island of Taransay sold to locals». Guardian, 13-06-2011 [Consulta: 31 juliol 2013].
* ↑ Castaway isle of Taransay up for sale Daily Record

## Enllaços externs

* Informació per a visitants de l'illa Arxivat 2003-12-29 a Wayback Machine.
* Fotos de Taransay
# Fets del 6 d'octubre

«Fets del 6 d'octubre o del sis d'octubre» té aquests significats:
* Fets del sis d'octubre, insurrecció del govern de Catalunya contra la involució conservadora del règim republicà, el 6 d'octubre de 1934
* Fets del sis d'octubre o Foc de la Bisbal, enfrontament durant l'aixecament federalista de 1869 ocorregut a la Bisbal d'Empordà el 6 d'octubre de 1869
# Omastiná

Omastiná és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1389.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
# Grimpa-soques beccurt

El grimpa-soques beccurt (Glyphorynchus spirurus) és una ocell sud-americà de la família dels furnàrids. És l'únic membre del gènere Glyphorynchus.

## Hàbitat i distribució

Selva humida, clars i vegetació secundària, a les terres baixes, des de Mèxic fins Panamà i des de Colòmbia, Veneçuela i Guaiana, cap al sud, per l’oest dels Andes, fins l’oest d'Equador i, per l'est dels Andes, a través de l'est d'Equador i del Perú fins al nord de Bolívia i Brasil

## Referències

* ↑ «Grimpa-soques beccurt». Cercaterm. TERMCAT, Centre de Terminologia. Rev. 2-1-2021 (català)
# No et repeteixis

El principi No et repeteixis (en anglès Don't Repeat Yourself o DRY, també conegut com a Una vegada i només una) és una filosofia de definició de processos que promou la reducció de les duplicitats especialment en computació. Segons aquest principi tota "peça d'informació" mai hauria de ser duplicada, ja que la duplicació incrementa la dificultat en els canvis i evolució posterior, pot perjudicar la claredat i crear un espai per a possibles inconsistències. Els termes "peça d'informació" són usats en un sentit ampli, abastant:
* dades emmagatzemades en una base de dades;
* codi font d'un programa;
* informació textual o documentació.
Quan el principi DRY s'aplica de forma eficient els canvis en qualsevol part del procés requereixen canvis en un únic lloc. Per contra, si algunes parts del procés estan repetides a diversos llocs, els canvis poden provocar fallades amb major facilitat si tots els llocs en els quals apareix la "peça" no es troben sincronitzats.

## Enllaços externs

* c2.com - Discussió sobre l'abast d'aquest principi (en anglès)
* Collectioncode: Descripció d'aquest principi
# Jan Kuyckx

Jan Kuyckx (Hasselt, 20 de maig de 1979) és un ciclista belga, que va ser professional del 2002 fins al 2012.

## Palmarès

* 1997
** Campió de Bèlgica júnior en contrarellotge
* 1999
** Campió de Bèlgica sub-23 en contrarellotge
* 2001
** Vencedor d'una etapa al Girobio
* 2004
** Vencedor de 2 etapes a la Volta a La Rioja
** Vencedor d'una etapa a la Volta a Àustria
* 2005
** Vencedor d'una etapa a la Volta a Bèlgica
* 2008
** Vencedor d'una etapa a l'Étoile de Bessèges
* 2010
* 1r al Gran Premi del 1r de maig - Premi d'honor Vic de Bruyne

### Resultats al Giro d'Itàlia

* 2006. 133è de la classificació general

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Can Sitjar

«Can Sitjar» té aquests significats:
* Can Sitjar o el Sitjar (Salt), masia de Salt (Gironès)
* Can Sitjar (barri d'Horta), masia al barri d'Horta de Barcelona
* Can Sitjar Gran, masia al barri de Santa Eulàlia de Vilapicina de Barcelona
* Can Sitjar Xic, antiga casa pairal al municipi de Barcelona, actualment enderrocada davant de Can Sitjar Gran
# Girst

Girst (en luxemburguès: Giischt; en alemany: Girst) és una vila de la comuna de Rosport situada al districte de Grevenmacher del cantó d'Echternach. Està a uns 32 km de distància de la ciutat de Luxemburg.

## Referències

* ↑ «Girst». [Consulta: 25 octubre 2015].
# Tarannà

Tarannà és un grup musical català liderat pel saxofonista i compositor Sisu Coromina que combina elements del rock progressiu, el free jazz, les músiques tradicionals i la improvisació lliure. El 2013 el grup deixa la seva activitat d'assajos i composició regular. Puntualment ofereixen concerts d'improvisació lliure i conduïda.

## Discografia

* Senyals de vida (2007, Bankrobber)
* Pintades d'amor i de guerra (2009, Bankrobber)
* Oda al folklore (2011, Cooperativa Integral Catalana/Bestiar Netlabel)
* L'era d'Aquari (2013, Cooperativa Integral Catalana/Bestiar Netlabel)

## Referències

* ↑ «Ens visita Sisu Coromina, de "Tarannà", el nou grup de la factoria Bankrobber». Catalunya ràdio, 10-12-2007. [Consulta: 26 novembre 2014].

## Enllaços externs

* experimenttaranna.com Arxivat 2011-09-30 a Wayback Machine.
* Blog de Tarannà
# Focicchia

Focicchia (en cors Fughjuchja) és un municipi francès, situat a la regió de Còrsega, al departament d'Alta Còrsega. L'any 1999 tenia 30 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 31 | 54 | 48 | 34 | 22 | 30 |

## Administració

Llista d'alcaldes :
| Període | Identitat | Partit | Qualitat |
| 2001-2008 | Marie Lucie Angeli | | |
| 2008- | Georges Fede | | |
# Omar Torrijos

Omar Efraín Torrijos Herrera (13 de febrer de 1929 - 31 de juliol de 1981) va ser un oficial de l'exèrcit panameny i líder del país des de 1968 fins a 1981. Va dur el títol de "Líder Màxim de la Revolució Panamenya" durant un període a final de la dècada de 1970; malgrat no tenir el càrrec de President de Panamà el seu poder polític era major que el dels presidents. Va signar el Tractat Torrijos-Carter per entregar el Canal de Panamà al poble panameny amb el president Jimmy Carter.

## Referències

* ↑ Soler, Ricaurte. La invasión de Estados Unidos a Panamá: neocolonialismo en la posguerra fría (en castellà). Siglo XXI, 1991. ISBN 978-968-23-1782-8.
* ↑ Bernal, Miguel Antonio. «La muerte de Leopoldo Aragón» (en castellà). La Prensa, 01-09-2001. Arxivat de l'original el 2010-01-28. [Consulta: 21 agost 2023].
* ↑ Lemoine, Maurice. Les Enfants cachés du général Pinochet: Précis de coups d'État modernes et autres tentatives de déstabilisation (en francès). Éditions Don Quichotte, 2015-04-02. ISBN 978-2-35949-408-2.

## Enllaços externs

* Biografia de Omar Torrijos
# Hatch (Utah)

Hatch és una població dels Estats Units a l'estat de Utah. Segons el cens del 2000 tenia 127 habitants.

## Demografia

Segons el cens del 2000, Hatch tenia 127 habitants, 41 habitatges, i 33 famílies. La densitat de població era de 181,6 habitants per km².
Dels 41 habitatges en un 39% hi vivien nens de menys de 18 anys, en un 63,4% hi vivien parelles casades, en un 9,8% dones solteres, i en un 19,5% no eren unitats familiars. En el 17,1% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,1 i el nombre mitjà de persones que vivien en cada família era de 3,48.
Per edats la població es repartia de la següent manera: un 33,1% tenia menys de 18 anys, un 11% entre 18 i 24, un 22% entre 25 i 44, un 20,5% de 45 a 60 i un 13,4% 65 anys o més.
L'edat mediana era de 28 anys. Per cada 100 dones de 18 o més anys hi havia 77,1 homes.
La renda mediana per habitatge era de 37.083 $ i la renda mediana per família de 45.000 $. Els homes tenien una renda mediana de 27.083 $ mentre que les dones 25.938 $. La renda per capita de la població era de 12.776 $. Entorn del 5,9% de les famílies i el 2,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hatch». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Hatch». American Fact Finder. Oficina del Cens dels Estats Units, 12-01-2010.
# No es lo mismo

No es lo mismo és el nom del setè àlbum d'estudi gravat pel cantautor espanyol Alejandro Sanz, Va ser llançat al mercat pel segell discogràfic WEA Llatina el 2 de setembre de 2003. Tres anys després del seu últim àlbum d'estudi El alma al aire (2000). El va produir una vegada més el propi artista amb la col·laboració del músic cubà Lulo Pérez i el guitarrista espanyol Paco de Lucía. S'editaren els senzill No es lo mismo on hi participa el bateria Vinnie Colaiuta, He sido tan feliz contigo, Eso, Regálame la silla donde te esperé i Try to save your song. A part d'una reedició posterior amb un DVD de la gira "No es lo mismo". Fou guardonat amb un dels Premis Ondas 2003.

## Llista de cançons

* No es lo Mismo - 6:04
* Hoy Llueve, Hoy Duele - 4:52
* He Sido Tan Feliz Contigo - 3:52
* Try To Save Your S'ong - 3:42
* Eso - 4:17
* Labana - 5:28
* Sandy a Orilla do Mundo - 3:27
* 12 Por 8 - 4:40
* Al Olvido Invito Yo - 4:21
* Regálame la Silla Donde Te Esperé - 4:50
* Lo Diré Bajito - 4:33
* Sí, He Cantado Mal - 0:21

## Posició a les llistes
### Àlbum

| Any | Llista | Posició | Setmanes en llista |
| 2003 | Billboard Latin Pop Albums | 2 | 23 |
| 2003 | Billboard Top Latin Albums | 2 | 29 |
| 2003 | Billboard The Billboard 200 | 128 | 3 |
| 2003 | Billboard Top Heatseekers | 3 | 11 |
| 2003 | Billboard Top Heatseekers (Pacific) | 4 | 3 |
| 2003 | Billboard Top Heatseekers (South Atlantic) | 1 | 9 |

### Senzills

| Any | Llista | Canço | Posició | Setmanes en llista |
| 2003 | Billboard Hot Latin Songs | No Es lo Mismo | 4 | 17 |
| 2003 | Billboard Latin Pop Airplay | No Es lo Mismo | 3 | 24 |
| 2003 | Billboard Latin Tropical Airplay | No Es lo Mismo | 23 | 8 |
| 2003 | Billboard Hot Latin Songs | Regálame La Silla Donde Te Esperé | 23 | 8 |
| 2003 | Billboard Latin Pop Airplay | Regálame la Silla Donde Te Esperé | 16 | 13 |
| 2004 | Billboard Hot Latin Songs | Eso | 25 | 7 |
| 2004 | Billboard Latin Pop Airplay | Eso | 13 | 13 |

## Llistes de vendes

| País | Proveïdor | Certificacions |
| Europa |||
| Espanya | Promusicae | 8x Platí |
| Unió Europea | IFPI | 2x Platí |
| Amèrica |||
| Estats Units | RIAA (Latin) | 1x Platí |
| Argentina | CAPIF | 3x Platí |
| Mèxic | Amprofon | 2x Platí |
| Brasil | ABPD | Or |

## Referències

* ↑ Fitxa de No es lo mismo a Lahiguera.net
* ↑ «Pàgina web oficial dels Premis Ondas». Arxivat de l'original el 2023-02-03. [Consulta: 10 gener 2020].
* 1 2 3 4 5 6 7 8 9 10 11 12 13 www.billboard.com
* ↑ Certificacions Promosicae
* ↑ «Discos de oro y platino» (en castellà). Cámara Argentina de Productores de Fonogramas y Videogramas. Arxivat de l'original el 6 juliol 2011. [Consulta: 31 octubre 2012].
* ↑ Certificaciones AMPROFON
# Margarida Colomer i Rovira

Margarida Colomer i Rovira (Vilassar de Mar, 31 de maig de 1944) és una historiadora catalana.
Ha estudiat la història contemporània de la comarca del Maresme, en especial, de Mataró i Argentona. Va col·laborar al Diccionari biogràfic del moviment obrer als Països Catalans (1991), editat per la Universitat de Barcelona. Filla d'una treballadora tèxtil, s'ha dedicat, entre d'altres a la figura de l'exalcalde mataroní Josep Abril i Argemí i al moviment cooperatiu i la lluita obrera, especialment la de les dones. El 2011 va fer donació a l'Arxiu municipal d'Argentona d'un a col·lecció de microfilms relatius a documents de la Causa General, que va descobrir a l'Arxiu Històric Nacional de Madrid. Contenen moltes informes del diferents nivells de l'administració franquista amb denúncies i suposades proves d'oposants al règim dictatorial.

## Obres

* La Postguerra a Mataró (1939 - 1952)
* Francesc Burniol: el mestre que fou depurat per republicà i catalanista
* Josep Calvet i Móra. La trajectòria d'un rabassaire argentoní (1891 - 1950)
* Guerra civil i revolució a Argentona (1936 - 1939). La problemàtica en la rereguarda

## Referències

* ↑ Anthropos, 1990, pàg. cxxiv.
* ↑ Castillo, Maria Josep «Margarida Colomer» (pdf). Fonts, 01-04-2004, pàg. 28-29.
* ↑ Redacció «Mataró recorda l'alcalde Josep Abril en el 75è aniversari del seu afusellament». El Tot Mataró i Maresme, 16-03-2014, pàg. 14.
* ↑ Garcia, Gemma «Margarida Colomer: "Durant la postguerra, la dona té un pòsit històric de lluita obrera i ja ha après a organitzar-se"». Directe, 26-07-2016. Arxivat de l'original el 2016-10-24 [Consulta: 23 octubre 2016].
* ↑ «Margarida Colomer aporta llum a la repressió franquista». Ajuntament d'Argentona, 04-11-2011.
* ↑ Márquez, Teresa «Margarida Colomer, historiadora: “Durant la postguerra la por va amarar tota la població”». El Punt Avui. Comarques Gironines, 30-11-2016, pàg. 64.
* ↑ Giner, Agnès «Presentació del libre de Margarida Colomer La postguerra a Mataró». Cooperació Catalana, 373, 01-02-2014, p. 7.
* ↑ «Margarida Colomer retrata la vida del mestre argentoní Francesc Burniol». Capgròs, 17-03-2015.

## Enllaços externs

* Vives, Judith «Mataró recorda la seva història per no repetir casos com el de Paquita Pla». Capgrós, 996, 13-12-2007.